

Kód ITMS 2014+:312041T237

**Centrum pre deti a rodiny Kolíňany, Hlavná 499, 951 78 Kolíňany**

**Číslo výberového konania:  NP 1/2021**

**Funkcia:** zamestnanec pri výkone práce vo verejnom záujme v rámci Národného projektu Podpora deinštitucionalizácie náhradnej starostlivosti III v rámci Operačného programu Ľudské zdroje - **sociálny pracovník**

**Počet voľných miest:**  1

**Miesto výkonu práce**: CDR Kolíňany, Nitra

**Termín nástupu:**  **ihneď**

**Hlavné úlohy:** Vykonávanie sociálnej práce so zameraním na prácu s dieťaťom a jeho rodinou počas výkonu opatrení SPOD a SK v centre pre deti a rodiny (ďalej len „centrum“) na základe plánu sociálnej práce s dieťaťom a jeho rodinou, ktorý je vypracovaný v spolupráci s úradom práce sociálnych vecí a rodiny a to najmä:

* vykonávanie sociálnej práce v prirodzenom prostredí, v náhradnom prostredí

 v otvorenom prostredí a v prostredí utvorenom a usporiadanom na výkon opatrení SPOD

 a SK,

* vykonávanie sociálnej práce pre dieťa a jeho rodinu na základe zhodnotenia situácie

 dieťaťa a jeho rodiny a posúdenia možností rodičov riešiť situáciu ambulantnou a

 terénnou formou,

* nácvik rodičovských a iných zručností rodiča alebo inej fyzickej osoby a ďalšie odborné

 činnosti zamerané na získanie, obnovu atď. rodičovských a iných zručností rodiča alebo

 inej fyzickej osoby,

* sociálna diagnostika, ktorá vyžaduje špecializované odborné metódy, postupy

 a techniky sociálnej práce, vedenie prípadovej práce, koordinácia plánovania a

 realizácia plánu sociálnej práce s dieťaťom a jeho rodinou/náhradnou rodinou,

* poskytovanie sociálneho poradenstva a iných odborných metód, techník a postupov na riešenie problémov v partnerských vzťahoch a v rodičovských konfliktoch,
* poskytovanie podpory a sprevádzania v priebehu NRS,
* poskytovanie sociálneho poradenstva pri osamostatnení dieťaťa (mladí dospelí) po ukončení pestúnskej starostlivosti, náhradnej osobnej starostlivosti, poručníctva a opatrovníctva (s osobnou starostlivosťou),
* vykonávanie odborných činností na účely odbornej diagnostiky
* plnenie úloh vyplývajúcich z plánu sociálnej práce s dieťaťom a plánu vykonávania opatrení ambulantnou a terénnou formou,
* realizácia programov výchovných opatrení,
* podieľa sa na vypracovaní a vyhodnotení plánu výchovného opatrenia dieťaťa,
* spolupráca pri vypracúvaní individuálnych plánov rozvoja osobnosti dieťaťa, individuálnych plánov

sociálnej práce s rodinou v centre  a plánu vykonávania opatrení ambulantnou a terénnou formou,

* zhodnocovanie opatrení a navrhovanie ďalšieho postupu,
* účasť na tvorbe a na realizácii tréningových a rozvojových programov,
* spolupráca so zainteresovanými subjektmi a konzultácie na účely rozhodovania o voľbe

a uplatňovaní opatrení SPOD a SK,

* spolupráca s ostatnými zamestnancami centra a úradmi práce, sociálnych vecí a rodiny,
* plnenie ďalších úloh v zmysle pokynov nadriadeného.
* **Platová trieda:**

**sociálny pracovník PT 7 - 802,00 Eur** + počet rokov praxe + príplatky **- v** zmysle zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov

**POŽIADAVKY NA ZAMESTNANCA:**

**Požadované vzdelanie uchádzača:** VŠ II. stupňa, študijný odbor: **sociálna práca** (zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov), prax je výhodou.

**Jazykové znalosti:** výhodou je ovládanie iného ako úradného jazyka, podľa regiónu (maďarský, rómsky).

**Počítačové a iné znalosti:** Microsoft Word, Microsoft Excel, Internet

**Požadované schopnosti a osobnostné vlastnosti:**

* plniť úlohy v stanovených termínoch a v požadovanej kvalite
* schopnosť pracovať v tíme, podieľať sa na riešení problémov, rešpektovať a dodržiavať dohodnuté postupy a pravidlá
* vzniknutý problém riešiť okamžite, hľadať riešenia a aplikovať v konkrétnej situácii
* schopnosť komunikovať otvorene, včas, presne, úplne
* flexibilita, kreativita

**Požadované odborné znalosti:** znalosť zákonov č: 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov, č. 36/2005 Z. z. o rodine a o zmene a doplnení niektorých zákonov v znení neskorších predpisov, č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

**Kontakt pre poskytnutie informácií:**

Meno a priezvisko kontaktnej osoby: Zuzana Benczová

Telefón: 037/2433013

E-mail: pam.kolinany@ded.gov.sk

**Adresa: Hlavná 499, 951 78 Kolíňany**

**Požadované doklady pre prihlásenie sa do výberového konania pre zamestnanca pri výkone práce vo verejnom záujme:**

* písomná žiadosť o zaradenie do výberového konania s uvedením čísla výberového konania;
* motivačný list;
* kópia vysvedčenia, diplomu alebo iného rovnocenného dokladu o najvyššom dosiahnutom vzdelaní;
* kópia výpisu z registra trestov nie staršieho ako tri mesiace;
* profesijný štruktúrovaný životopis vo formáte EUROPASS
* písomné čestné vyhlásenie o pravdivosti všetkých údajov uvedených v kópii diplomu, kópii výpisu z registra trestov a profesijnom štruktúrovanom životopise;
* písomný súhlas so spracovávaním svojich osobných údajov za účelom výberového konania v súlade s ustanoveniami zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

**Termín podania žiadosti o zaradenie do výberového konania je do 25.01.2021**

**V určenom termíne ich zasielajte na adresu alebo e-mailom, ktoré sú  uvedené v texte inzerátu. Rozhodujúci je dátum podania na poštovú prepravu alebo dátum odoslania e-mailu. Po tomto termíne budú vybraní uchádzači pozvaní na osobný pohovor.  Svoj telefonický a e-mail kontakt uveďte, prosím, vo svojej žiadosti.**